Hasiok (kapela)

Hasiok – ślōnskŏ kapela z Katowic grajōncŏ muzykã ze zorty hip-hopu a rocka.

 Historyjŏ 
Zespōł Hasiok ôstoł założōny w 1996 roku na Wydziale Prawa Uniwerzytetu Ślōnskigo. Nojprzōd zespōł nagroł i wydoł swojã debiutanckã płytã „Brudy” i zagroł pŏrã kōncertōw, a potym prziszła pauza w działalności. 

W 2003 roku zespōł powrōciōł z nowym sztofym a płytōm „Siła konkretu”, kerŏ tyż doczkała sie pŏru prōmujōncych kōncertōw. Jednakōż zespōł zaś na dugi czŏs zawiesiōł swojã działalność studyjnã.

Po pŏru latach pauzy, w 2009 roku, Hasiok wrōciōł sie na scynã z albōmym „Znak niepokoju”, na kerym wystōmpiyli gościnnie Artur Gadowski i Maciej Maleńczuk.

W 2013 roku wydany ôstoł sztwŏrty albōm mianowany „Czworte powstanie". W tym samym roku zespōł wystōmpiōł w prōgramie Must Be the Music.

W 2020 roku Robert „Robur” Binias wziōn udzioł w ôbchōdach 100. rocznice II Aufsztandu Ślōnskigo, beznagrŏwanie muzyki do albōma „Krew i gniew” projyktu JO.

 Muzyka a teksty 
Krōm tygo, iże muzykã granõ bez Hasiok można ôgōlnie zaklasyfikować za alternatywny hip-hop i rock, to w niykerych wytworach idzie dojzdrzeć ajnflus muzyki pop, reggae, aji tyż hardcore punku.

Kapela poniykedy używŏ we swojich śpiywkach ślōnskij gŏdki. Srogŏ tajla tekstōw tykŏ sie życiŏ na Ślōnsku jak tyż szyroko pojyntyj ślōnskości („Brudy”, „Co ty wiesz”, „Hanys”, „O Wandzie co pożądała Niemca”, „W moim familoku”, „Ślązak”).

 Dyskografijŏ 
RokAlbōm1996Brudy
 Datōm: 1996
 Wydŏwca: Eska Records2003Siła konkretu
 Datōm: 2003
 Wydŏwca: Eska Records2009Znak niepokoju
 Datōm: 5 paździyrnika 2009
 Wydŏwca: Box Music2013Czworte powstanie
 Datōm: 9 kwietnia 2013
 Wydŏwca: Box Music
RokTitelPozycyjŏ na wykŏzieAlbōmPiK1996Hasiok–Brudy2009Synu (wrôz z Maciejym Maleńczukym)13Znak niepokoju„–” singel niy bōł spisowany

Kategoria:Polske muzyczne skupiny